ธปท.เผยทุนสำรองลดลง
ธปท.เผยทุนสำรองฯอยู่ที่ระดับ 1.854 แสนล้านเหรียญสหรัฐ ลดลง 2,200 ล้านเหรียญสหรัฐ ส่งผลให้ทุนสำรองสุทธิในปัจจุบันอยู่ที่ระดับ 2.081 แสนล้านเหรียญสหรัฐ
20 พ.ค. 2554

ธปท.เผยทุนสำรองฯอยู่ที่ระดับ 1.854 แสนล้านเหรียญสหรัฐ ลดลง 2,200 ล้านเหรียญสหรัฐ ส่งผลให้ทุนสำรองสุทธิในปัจจุบันอยู่ที่ระดับ 2.081 แสนล้านเหรียญสหรัฐ 
ธนาคารแห่งประเทศไทย(ธปท.) รายงานฐานะทุนสำรองระหว่างประเทศล่าสุด ณ วันที่ 13พ.ค.ปีนี้อยู่ที่ระดับ 1.854 แสนล้านเหรียญสหรัฐ หรือประมาณ 5.605 ล้านล้านบาท ลดลง 2,200 ล้านเหรียญสหรัฐ หรือประมาณ 6.6 หมื่นล้านบาท จากสัปดาห์ก่อนหน้าอยู่ที่ระดับ 1.876 แสนล้านเหรียญสหรัฐ หรือประมาณ 5.664 ล้านล้านบาท 
และฐานะการซื้อเงินตราต่างประเทศล่วงหน้าสุทธิ(Forward) อยู่ที่ระดับ 2.27 หมื่นล้านเหรียญสหรัฐ เพิ่มขึ้น 1,300 ล้านเหรียญสหรัฐ จากสัปดาห์ก่อนหน้าอยู่ที่ระดับ 2.14 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิ ซึ่งรวมระหว่างทุนสำรองระหว่างประเทศกับฐานะการซื้อเงินตราต่างประเทศล่วงหน้าสุทธิ อยู่ที่ระดับ 2.081 แสนล้านเหรียญสหรัฐ 
ทั้งนี้ ทุนสำรองระหว่างประเทศที่ลดลงเป็นคาดว่าเป็นผลมาจากธปท.เข้าแทรกแซงค่าเงินบาทด้วยการเข้าซื้อเงินเหรียญสหรัฐโดยตรงน้อยลง เพราะยังมีแรงซื้อเงินเหรียญสหรัฐจากผู้ส่งออกมาช่วยรักษาความต้องการเงินเหรียญสหรัฐได้ระดับหนึ่ง ทำให้เงินบาทไม่แข็งค่าแร็วนัก แม้จะมีความผันผวนมากขึ้น อย่างไรก็ตามธปท.ใช้วิธีการแทรกแซงด้วยการซื้อเงินเหรียญสหรัฐล่วงหน้าเพิ่มมากขึ้นอย่างต่อเนื่อง
นอกจากนี้ ธปท.ยังรายงานฐานเงินหรือเงินสดหมุนเวียนในมือภาคเอกชนและเงินฝากสถาบันการเงินที่ธปท.ว่าอยู่ที่ระดับ 1.223 ล้านล้านบาท ลดลงเล้กน้อย 3,300 ล้านบาท จากสัปดาห์ก่อน 1.227 ล้านล้านบาท